ai4bharat/Pralekha huggingface dataset:
మంత్రిమండలి
పర్యాటక రంగంలో భారత్- సౌదీ అరేబియాల మధ్య అవగాహనా ఒప్పందంపై సంతకానికి కేంద్ర కేబినెట్ ఆమోదం తెలిపింది.
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, భారత ప్రభుత్వ పర్యాటక మంత్రిత్వ శాఖ, సౌదీ పర్యాటక కమిషన్, నేషనల్ హెరిటేజ్ ఆఫ్ కింగ్డమ్ ఆఫ్ సౌదీ అరేబియాల మధ్య పర్యాటక రంగంలో పరస్పర సహకారాన్ని బలోపేతం చేసుకునేందుకు ఉద్దేశించిన అవగాహనా ఒప్పందంపై సంతకాలకు ఆమోదం తెలిపింది.
అవగాహనా ఒప్పందంలోని ముఖ్యాంశాలు:
ఎ)పర్యాటక అభివృద్ధి , హోటళ్లు , రిసార్టులు, వసతి సౌకర్యాలు, పర్యాటకరంగ సమాచారం, గణాంకాలు, ఎగ్జిబిషన్, ఈవెంట్ పర్యాటక రంగానికి సంబంధించి ఉభయదేశాలలో చేపట్టే ఇతర కార్యకలాపాలు, టూరిజం అభివృద్ధి, ప్రణాళఙక, పెట్టుబడి, లైసెన్సింగ్, టూరిజం సదుపాయాల మార్కెటింగ్, నిర్వహణ, వ్యవసాయ పర్యాటకం, ఎడారి పర్యాటకం వంటి వాటికి సంబంధించి సమాచారాన్ని, చట్టాల తయారీలో నైపుణ్యాన్ని ఇచ్చిపుచ్చుకోవడం.
బి) మీడియా ప్రచురణలు, పర్యాటక రంగానికి సంబంధించిన ఫిల్మ్లను ఇచ్చిపుచ్చుకోవడం,ఉభయదేశాలకు సంబంధించిన నిపుణులను , పర్యాటక రంగానికి చెందిన మీడియా ప్రతినిధులను ఒకదేశానికి చెందిన వారిని మరో దేశంలో పర్యటించేలా ప్రోత్సహించడం
సి) సంబంధిత దేశాలలో గల పర్యాటక పెట్టుబడి అవకాశాలను తెలియజేయడం, టూరిజం ప్రాజెక్టులలో పరస్పర పర్యాటక పెట్టుబడులను ప్రోత్సహించడం.
డి) సంయుక్త పర్యాటక ఈవెంట్ల నిర్వహణను ప్రోత్సహించడం, ఎగ్జిబిషన్లలో పాల్గొనడం, సదస్సులు, సమావేశాలను ఉభయ దేశాలలో నిర్వహించడం ద్వారా పర్యాటక రంగ అభివృద్ధికి దోహదపడడం, ఉమ్మడి పర్యాటక దార్శనికతకు ఒక స్పష్టమైన రూపు నివ్వడం
ఇ) ఉభయదేశాలలో పర్యాటక విద్య, శిక్షణ రంగంలో కృషి చేస్తున్న ప్రభుత్వ , ప్రవేటు విద్యాసంస్థలను ప్రోత్సహించడం.
ఎఫ్) పర్యాటకరంగం సాంకేతిక పరిజ్ఞానంలో వినూత్న అనుభవాలు, సలహా సేవలను పరస్పరం మార్పిడి చేసుకోవడం
జి) అంతర్జాతీయ వేదికలపైన , అంతర్జాతీయ సంస్థలలో పర్యాటక రంగానికి చెందిన అంశాలపై పరస్పర సహకారాన్ని ఇచ్చిపుచ్చుకోవడం, సమన్వయంతో పనిచేయడం.
నేపథ్యం:
ఇండియా, సౌదీ అరేబియాలు ఎంతోకాలంగా బలమైన ఆర్థిక, దౌత్యపరమైన సంబంధాలను కలిగి ఉన్నాయి. ఉభయ దేశాలూ తమ మధ్య సంబంధాలను మరింత బలపరుచుకుంటూ , వ్యవస్థీకృత సంబంధాలను పర్యాటక రంగంలో మరింత వృద్ధి చేసుకునేందుకు భారత పర్యాటక మంత్రిత్వశాఖ, సౌదీ కమిషన్ ఫర్ టూరిజం, నేషనల్ హెరిటేజ్, సౌదీ అరేబియాలే ఒక అవగాహనా ఒప్పందంపై సంతకాలు చేశాయి.
పశ్చిమాసియాకు, ఇండియాకు సౌదీ అరేబియా ఒక ముఖ్యమైన పర్యాటక మార్కెట్. సౌదీ అరేబియాతో అవగాహనా ఒప్పందంపై సంతకాల వల్ల ఈ మార్కెట్ నుంచి పర్యాటకులు ఎక్కువమంది రావడానికి ఇది దోహదపడుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
దేశంలో మాతా శిశు ఆరోగ్యాన్ని మెరుగుపరిచేందుకు తీసుకున్న చర్యలు
ఆయుష్మాన్ భారత్ - హెల్త్ & వెల్నెస్ సెంటర్స్  పథకం కింద సమగ్ర ప్రాథమిక ఆరోగ్య సంరక్షణను అందించడానికి 12-ప్యాకేజీలలోని భాగాలలో 'గర్భధారణ మరియు ప్రసవ సంరక్షణ' ఒకటి.
జాతీయ ఆరోగ్య మిషన్ కింద, మాతా, శిశు ఆరోగ్యం, రాష్ట్ర అవసరాల ఆధారంగా కార్యక్రమ అమలు ప్రణాళికల  రూపంలో రాష్ట్రాలు/కేంద్ర పాలిత ప్రాంతాలు సమర్పించిన ప్రతిపాదనల ప్రకారం రాష్ట్రాలకు సాంకేతిక మరియు ఆర్థిక సహాయం అందించబడుతుంది. ఆవిష్కరణలు, ఆమోదాలు రాష్ట్రాలు/యుటిలకు రికార్డ్ ఆఫ్ ప్రొసీడింగ్స్ గా ఇవ్వబడ్డాయి.
ఆయుష్మాన్ భారత్ - హెల్త్ & వెల్నెస్ సెంటర్ల  పథకం కింద సమగ్ర ప్రాథమిక ఆరోగ్య సంరక్షణను అందించడానికి 12-ప్యాకేజీల భాగాలలో “గర్భధారణ మరియు ప్రసవంలో సంరక్షణ” ఒకటి. దీనితో పాటు ఈ ప్యాకేజీలో ఉండేవి:
- గర్భం ముందస్తు నిర్ధారణ, నమోదు మరియు ఐడీ నంబర్ కేటాయించడం, మాత, శిశు రక్షణ కార్డు జారీ చేయడం
- హైపర్టెన్షన్, జెస్టేషనల్ డయాబెటిస్, రక్తహీనత, హెచ్ఐవి, హెపటైటిస్ బి, హైప్/హైపర్-థైరాయిడిజం, సిఫిలిస్ మొదలైన వాటి కోసం థైరాయిడ్ ప్రొఫైల్తో సహా అధిక రిస్క్ ప్రెగ్నెన్సీలకు సంబంధించిన నాలుగు యాంటెనాటల్ కేర్ చెక్లను నిర్ధారించడం.
- అధిక రిస్క్ ప్రెగ్నెన్సీ కేసుల కోసం రెఫరల్ మరియు ఫాలో అప్.
- పోషకాహార అవసరాల సమాచారంతో సహా గర్భధారణ సమయంలో సంరక్షణకు సంబంధించిన కౌన్సెలింగ్
- సంస్థాగత డెలివరీని సులభతరం చేయడం మరియు జనన ప్రణాళికకు మద్దతు ఇవ్వడం
గర్భిణీ స్త్రీల పరీక్షలు మరియు స్క్రీనింగ్ను సులభతరం చేయడానికి ప్రభుత్వం అనేక పథకాలు/కార్యక్రమాలను రూపొందించింది, అవి క్రింది విధంగా ఉన్నాయి:
- సురక్షిత్ మాతృత్వ ఆశ్వాసన్  ఎటువంటి ఖర్చు లేకుండా భరోసాతో కూడిన, గౌరవప్రదమైన, నాణ్యమైన ఆరోగ్య సంరక్షణను అందిస్తుంది. ప్రజారోగ్య సదుపాయాలను సందర్శించేటటువంటి ప్రతి స్త్రీ, నవజాత శిశువులకు అన్ని నివారించగలిగే మాతా మరియు నవజాత మరణాలను తగ్గించే సేవలను నిరాకరించడాన్ని సహించదు.
- ప్రధాన్ మంత్రి సురక్షిత్ మాతృత్వ అభియాన్  గర్భిణీ స్త్రీలకు ప్రతి నెల 9వ తేదీన స్పెషలిస్ట్/మెడికల్ ఆఫీసర్ ద్వారా నిర్ణీత రోజు, ఉచితంగా మరియు నాణ్యమైన ప్రసవానంతర పరీక్షను అందజేస్తుంది.
- నెలవారీ గ్రామ ఆరోగ్యం, పారిశుధ్యం మరియు పోషకాహార దినోత్సవం  అనేది ఐసీడీఎస్తో కలిసి పౌష్టికాహారంతో సహా మాతా మరియు శిశు సంరక్షణను అందించడం కోసం అంగన్వాడీ కేంద్రాలలో ఏర్పాటు చేసే కార్యక్రమం.
- MCP కార్డ్ మరియు సురక్షిత మాతృత్వ బుక్లెట్ గర్భిణీ స్త్రీలకు ఆహారం, విశ్రాంతి, గర్భం యొక్క ప్రమాద సంకేతాలు, ప్రయోజన పథకాలు మరియు సంస్థాగత ప్రసవాలపై అవగాహన కల్పించడం కోసం పంపిణీ చేయబడతాయి.
- పునరుత్పత్తి మరియు శిశు ఆరోగ్యం  పోర్టల్ అనేది గర్భిణీ స్త్రీలు మరియు నవజాత శిశువుల కోసం ఒక వెబ్ ఆధారిత ట్రాకింగ్ సిస్టమ్, తద్వారా వారికి ప్రసవానంతర సంరక్షణ, సంస్థాగత ప్రసవం సహా పూర్తి సేవలను సులభంగా అందించడం.
- గిరిజన ప్రాంతాలకు లేదా చేరుకోలేని ప్రాంతాలలో ఆరోగ్య సంరక్షణ సేవలను మెరుగుపరచడానికి ఔట్రీచ్ క్యాంపులు ఏర్పాటు చేయబడ్డాయి. దీని ద్వారా ప్రసూతి & శిశు ఆరోగ్య సేవలపై అవగాహన పెంచడానికి, కమ్యూనిటీ సమీకరణతో పాటు అధిక ప్రమాదకర గర్భాలను ట్రాక్ చేయడానికి ఉపయోగించబడుతుంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
కోవిడ్ కేసులు తగ్గుముఖం పట్టడం కొనసాగుతోంది. ఇండియాలో క్రియాశీల కేసులు మరింత తగ్గి 17,13,413 కు చేరాయి.
గత 24 గంటలలో క్రియాశీల కేసులు 80,232 తగ్గాయి.
గత 24 గంటలలో దేశంలో 1.34 లక్షల రోజువారీ కొత్త కేసులు నమోదయ్యాయి. రోజువారి కొత్త కేసుల తగ్గుదల కొనసాగుతోంది.
దేశవ్యాప్తంగా ఇప్పటివరకు 2.64 కోట్ల మంది కోవిడ్ నుంచి కోలుకున్నారు.
గత 24 గంటలలో 2,11,499 మంది పేషెంట్లు కోలుకున్నారు.
వరుసగా 21 వ రోజు కూడా రోజువారీ కొత్త కేసుల కన్న కోవిడ్ నుంచి కోలుకున్న వారు ఎక్కువ మంది ఉన్నారు.
కోవిడ్ నుంచి కోలుకున్న వారి శాతం క్రమంగా 92.79 శాతానికి పెరిగింది.
వారపు పాజిటివిటీ రేటు ప్రస్తుతం 7.66 శాతంగా ఉంది.
రోజువారి పాజిటివిటీ రేటు 6.21 శాతంగా ఉంది. వరుసగా 10 వరోజు ఇది 10 శాతం కంటే తక్కువగా ఉంది.
కోవిడ్ పరీక్షల సామర్ధ్యం గణనీయంగా పెంచడం జరిగింది. ఇప్పటివరకు దేశవ్యాప్తంగా 35.3 కోట్ల కోవిడ్ నిర్ధారణ పరీక్షలు నిర్వహించారు.
దేశవ్యాప్త వాక్సినేషన్ కార్యక్రమంలో భాగంగా ఇప్పటివరకూ 22.10 కోట్ల వాక్సిన్డోస్ లను వేశారు . గత 24 గంటలలో 22 లక్షల కన్నా ఎక్కువమందికి వాక్సిన్ వేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 208 డోసులు అందించారు
దేశవ్యాప్త క్రియాశీల కేసుల సంఖ్య 65,683
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.67%
గత 24 గంటల్లో 9,011 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,01,865 కు పెరిగింది.
గత 24 గంటల్లో 7,178 కొత్త కేసులు నమోదయ్యాయి.
రోజువారీ పాజిటివిటీ రేటు 9.16%
వారపు పాజిటివిటీ రేటు 5.41%
గత 24 గంటల్లో చేసిన 78,342 కొవిడ్ పరీక్షలతో కలిపి ఇప్పటివరకు 92.54 కోట్ల పరీక్షలు చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇంటర్నేషనల్ టెలికమ్యూనికేషన్ యూనియన్ 6జీ విజన్ ఫ్రేమ్వర్క్ను రూపొందించడంలో భారతదేశం కీలక పాత్ర పోషిస్తుంది
ఇంటర్నేషనల్ టెలికమ్యూనికేషన్ యూనియన్  6జీ విజన్ ఫ్రేమ్వర్క్ను ఆమోదించింది. డిపార్ట్మెంట్ ఆఫ్ టెలికమ్యూనికేషన్స్ ద్వారా, కమ్యూనికేషన్ల మంత్రిత్వ శాఖ ఈ ఫ్రేమ్వర్క్ను రూపొందించడంలో భారతదేశం కీలక పాత్ర పోషించింది.
ప్రధాన మంత్రి శ్రీ నరేంద్ర మోదీ భారతదేశం యొక్క 6జీ విజన్.. “భారత్ 6జీ విజన్” డాక్యుమెంట్ను మార్చి 23, 2023న విడుదల చేశారు, ఇది 2030 నాటికి 6జీ సాంకేతికత రూపకల్పన, అభివృద్ధి మరియు విస్తరణలో భారతదేశం ఒక ఫ్రంట్లైన్ కంట్రిబ్యూటర్గా ఉండాలని భావిస్తోంది.
భారత్ 6జీ విజన్ అనేది.. స్థోమత, స్థిరత్వం మరియు సర్వవ్యాప్తి సూత్రాలపై ఆధారపడింది. అధునాతన టెలికాం సాంకేతికతలు మరియు పరిష్కారాల యొక్క ప్రముఖ సరఫరాదారుగా భారతదేశం ప్రపంచంలో తన సముచిత స్థానాన్ని పొందుతుందని ఇది నిర్ధారిస్తుంది, అది సరసమైనది మరియు ప్రపంచ ప్రయోజనాలకు దోహదం చేస్తుంది.
ఆ తర్వాత, 6జీ ప్రామాణీకరణకు ప్రాధాన్యతనిస్తూ టెలికమ్యూనికేషన్స్ విభాగం, కమ్యూనికేషన్ల మంత్రిత్వ శాఖ చేసిన ప్రయత్నాలు విజయవంతంగా 6జీ టెక్నాలజీలో కీలకమైన అంశాలుగా సర్వవ్యాప్త కనెక్టివిటీ, సర్వవ్యాప్త మేధస్సు మరియు సుస్థిరతను స్వీకరించడంలో మరియు అంతర్జాతీయ టెలికమ్యూనికేషన్ ప్రదేశంలో భారతదేశ స్థానాన్ని మెరుగుపరిచాయి.
6వ తరం లేదా 6జీ టెక్నాలజీకి 'ఐఎంటీ 2030' అని పేరు పెట్టారు, ఇది ఐక్యరాజ్యసమితి యొక్క ఇన్ఫర్మేషన్ అండ్ కమ్యూనికేషన్ టెక్నాలజీస్ కోసం ప్రత్యేక ఏజెన్సీ అయిన ఐటీయూ. 6జీ ఫ్రేమ్వర్క్ కోసం జూన్ 22, 2023న ఐటీయూ సిఫార్సు, ఆమోదించబడింది; 6జీ పరిశోధన మరియు అభివృద్ధిలో ప్రధాన పత్రంగా ఉపయోగపడుతుంది మరియు ప్రపంచవ్యాప్తంగా 6జీ టెక్నాలజీ అభివృద్ధికి మార్గం సుగమం చేస్తుంది.
ఐటీయూ 6జీ ఫ్రేమ్వర్క్ ఐక్యరాజ్యసమితిలోని సభ్య దేశాల సహకార ప్రయత్నాలతో రూపొందించబడింది, ఇందులో భారతదేశం మొదటి నుండి ప్రధాన పాత్రను పోషిస్తోంది.
టెలికమ్యూనికేషన్ ఇంజినీరింగ్ సెంటర్ , కమ్యూనికేషన్స్ మంత్రిత్వ శాఖ యొక్క సాంకేతిక విభాగం, ఈ 6జీ ఫ్రేమ్వర్క్పై భారతదేశం యొక్క ప్రామాణీకరణ పనికి నాయకత్వం వహించింది. టీఈసీ నేతృత్వంలోని నేషనల్ స్టడీ గ్రూప్ , ఐటీయూ 6జీ ఫ్రేమ్వర్క్ అభివృద్ధికి క్రమం తప్పకుండా భారతీయ సహకారాలను సమర్పించడంలో విస్తృతమైన పని చేసింది. టీఈసీ అవలంబించిన సమ్మిళిత విధానం ప్రధాన పరిశ్రమలు, స్టార్టప్లు, విద్యాసంస్థలు మరియు రీసెర్చ్ అండ్ డెవలప్ మెంట్ సంస్థల ప్రమేయంతో నేషనల్ స్టడీ గ్రూప్లో విస్తృత వాటాదారుల భాగస్వామ్యానికి దారితీసింది.
టీఈసీ నేతృత్వంలోని ఎన్ఎస్జీ గత కొన్ని సంవత్సరాల నుండి ఈ ఫ్రేమ్వర్క్పై పని చేస్తోంది. మరియు అంతర్జాతీయ ఫోరమ్లో భారతదేశ నిర్దిష్ట అవసరాల కోసం వాదిస్తోంది. గతంలో, భారతదేశం, ఎన్ఎస్జీ ద్వారా, 5జీ సాంకేతికతను అభివృద్ధి చేయడంలో కూడా దోహదపడింది. ఐటీయూ ద్వారా తక్కువ మొబిలిటీ లార్జ్ సెల్ ని 5జీ వినియోగ కేసుగా స్వీకరించడం దీని ముఖ్య పరిణామం.
ప్రధాన మంత్రి కార్యాలయం
సుష్మా స్వరాజ్ కు నివాళులు అర్పించిన ప్రధాన మంత్రి
విదేశీ వ్యవహారాల శాఖ పూర్వ మంత్రి కీ.శే. శ్రీమతి సుష్మా స్వరాజ్ జయంతి ఈ రోజు. ఈ సందర్భం లో ప్రధాన మంత్రి శ్రీ నరేంద్ర మోదీ ఆమె కు నివాళులు అర్పించారు.
‘‘ప్రజా సేవ పట్ల అచంచలమైన నిబద్ధత, హుందాతనతం మరియు మర్యాద దివంగత నాయకురాలి లో మూర్తీభవించాయి. భారతదేశం యొక్క విలువలు అన్నా, భారతదేశం యొక్క సభ్యత అన్నా ఆమె ఎనలేని గౌరవాన్ని కనబరుస్తూ, మన దేశ హితం కోసం గొప్ప కలలు కన్నారు. ఒక అసాధారణమైన సహయోగి గాను, ఒక ఉత్కృష్టమైన మంత్రి గాను ఆవిడ నడచుకొన్నారు’’ అంటూ ప్రధాన మంత్రి తన మనోభావాల ను ట్విటర్ లో అక్షరీకరించారు.
ప్రధాన మంత్రి కార్యాలయం
సొగసుగా స్వాగతించడం ఎలాగో పుణె ప్రజలకు బాగా తెలుసు: ప్రధాని
పుణె ప్రజలకు సొగసుగా స్వాగతం పలకడం ఎలాగో చాలా బాగా తెలుసునని ప్రధానమంత్రి శ్రీ నరేంద్ర మోదీ వ్యాఖ్యానించారు. వందే భారత్ రైలు పుణె చేరుకున్నపుడు డోలు వాద్యంతో లయబద్ధంగా, ఘనంగా, హృద్యంగా స్వాగతించారని కొనియాడారు.
దీనిపై సెంట్రల్ రైల్వే ట్వీట్కు ప్రతిస్పందన ట్వీట్లో:
“ఆకట్టుకునే రీతిలో స్వాగతం పలకడం ఎలాగో పుణె నగరానికి చాలా బాగా తెలుసు” అని ప్రధాని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఫ్రేగ్రాన్సెస్ అండ్ ఫ్లేవర్స్ అసోసియేషన్ ఆఫ్ ఇండియా ప్రతినిధులతో శ్రీ గడ్కరీ సమావేశం
దేశీయ ఉత్పత్తి, ప్రత్యామ్నాయాల దిగుమతిపై చర్చ
వెదురు ఉత్పత్తిని పెంచాల్సిన అవసరాన్ని స్పష్టం చేసిన మంత్రి
కేంద్ర సూక్ష్మ, చిన్న, మధ్యతరహా సంస్థలు  & రహదారి రవాణా, జాతీయ రహదారుల మంత్రి శ్రీ నితిన్ గడ్కరీ ఫ్రేగ్రాన్సెస్ అండ్ ఫ్లేవర్స్ అసోసియేషన్ ఆఫ్ ఇండియా ప్రతినిధులతో వీడియో కాన్ఫరెన్స్ ద్వారా సమీక్ష నిర్వహించారు. పర్యావరణ వ్యవస్థ, ఎంఎస్ఎంఈలపై కొవిడ్-19 ప్రభావంపై సమీక్షలో చర్చించారు. కొవిడ్-19 కారణంగా ఎంఎస్ఎంఈలు ఎదుర్కొంటున్న సవాళ్లను ఫ్రేగ్రాన్సెస్ అండ్ ఫ్లేవర్స్ అసోసియేషన్ ఆఫ్ ఇండియా ప్రతినిధులు ప్రస్తావించారు. కొన్ని సూచనలు చేశారు. ఎంఎస్ఎంఈల సెక్టార్ సాఫీగా సాగేలా ప్రభుత్వ మద్దతును కోరారు.
విదేశాల నుంచి దిగుమతుల కంటే దేశీయ ఉత్పత్తులపై దృష్టి పెట్టాలని ఫ్రేగ్రాన్సెస్ అండ్ ఫ్లేవర్స్ పరిశ్రమ ప్రతినిధులకు శ్రీ గడ్కరీ సూచించారు. వెదురు ఉత్పత్తిని పెంచాల్సిన అవసరం ఉందన్నారు. ప్రపంచ మార్కెట్లో పోటీ ఇవ్వడానికి ఆవిష్కరణలు, సాంకేతికత, పరిశోధన నైపుణ్యంపై మరింత శ్రద్ధ ఉంచాలని సూచించారు.
సమీక్షలో ప్రస్తావనకు వచ్చిన కొన్ని ప్రధాన సమస్యలు, ఇచ్చిన సూచనలు: ముడి సరుకుపై ఎక్కువ దిగుమతి సుంకం, పూర్తిగా తయారైన వస్తువులపై తక్కువ దిగుమతి సుంకం, ఈశాన్య ప్రాంతంలో విద్యుత్, రవాణా సమస్యలు, సిబ్బందికి జీతాల చెల్లింపు, ద్రవ్య లభ్యత పెంచడం, మూలధన సమస్యలు, నగదు చలామణీ కోసం ఆదాయపు పన్ను వాపసును వేగవంతం చేయడం.
ఫ్రేగ్రాన్సెస్ అండ్ ఫ్లేవర్స్ పరిశ్రమ ప్రతినిధుల ప్రశ్నలన్నింటికీ శ్రీ గడ్కరీ సమాధానాలిచ్చారు. ప్రభుత్వం తరపున చేతనైన సాయం చేస్తామని హామీ ఇచ్చారు. సంబంధింత విభాగాల ద్వారా సమస్యలు పరిష్కారమయ్యేలా చూస్తామన్నారు.
(Visitor Counter : 159
యువజన వ్యవహారాలు, క్రీడల మంత్రిత్వ శాఖ
ఇంటి పరిధిలోనే సాధన చేసేలా ఎలైట్, వర్ధమాన, ఖేలో ఇండియా విభాగం షూటర్లకు మందుగుండు సామగ్రిని అందిస్తాం: శ్రీ కిరణ్ రిజిజు
సాయ్ నేషనల్ సెంటర్ ఫర్ ఎక్స్లెన్స్ డా.కర్ణి సింగ్ షూటింగ్ రేంజ్ ను కేంద్ర యువజన వ్యవహారాలు, క్రీడల శాఖ మంత్రి శ్రీ కిరణ్ రిజిజు సందర్శించారు. షూటర్లతో మాట్లాడారు. ఎలైట్, వర్ధమాన, ఖేలో ఇండియా విభాగాల షూటర్లకు మందుగుండు సామగ్రి, లక్ష్యాలను కేఎస్ఎస్ఆర్తోపాటు ఇతర గుర్తింపు పొందిన అకాడమీల నుంచి అందిస్తామని, ఇళ్ల పరిధిలోనే వారు సాధన చేయవచ్చని హామీ ఇచ్చారు.
"2024, 2028 ఒలింపిక్స్ ప్రాబబుల్స్ దేశంలో ఎక్కడినుంచైనా సాధన కొనసాగించడం అత్యంత ముఖ్యం. ప్రస్తుత పరిస్థితుల్లో వారు కేఎస్ఎస్ఆర్ లేదా ఇతర అకాడమీలకు వెళ్లలేకపోవచ్చు. చాలామంది తమ ఇంటి వద్ద, ఇళ్లకు సమీపంలో ఉన్న కేంద్రాల్లో సాధన చేస్తున్నారు. మందుగుండు లేక వారి సాధన ఆగిపోకూడదు. షూటర్లు వారికి కావలసిన సామగ్రిని కేఎస్ఎస్ఆర్తోపాటు, గుర్తింపు పొందిన అకాడమీల నుంచి పొందవచ్చు" అని కిరణ్ రిజిజు చెప్పారు.
ఈ నిర్ణయం వల్ల, అన్ని విభాగాల్లోని 253 మంది షూటర్లకు ప్రయోజనం కలుగుతుంది. కేఎస్ఎస్ఆర్కు రాకుండానే, వారికి అనుకూలంగా ఉన్న కేంద్రంలో షూటర్లు సాధన చేయవచ్చు. ఎలైట్ విభాగంలో ఉన్న అపూర్వి చందేల, అంజుమ్ మౌద్గిల్, సౌరభ్ చౌదరి సహా అనేక మంది షూటర్లు వారి సొంత ఊర్లలోనే సాధన చేసే అవకాశం పొందుతారు.
మంత్రి రిజిజుతో మాట్లాడిన ఎలైట్ షూటర్లలో అనీష్ భన్వాలా ఒకరు. "మంత్రి ఇక్కడకు వచ్చి మాతో మాట్లాడటం, మా అవసరాలను కనుక్కోవడం చాలా గొప్పగా ఉంది. మాకు దగ్గరలో ఉన్న కేంద్రంలో సాధన చేయడం వల్ల ఈ కరోనా సమయంలో తగిన భద్రత పొందడంతోపాటు, మరింత ఎక్కువ సమయాన్ని శిక్షణ కోసం కేటాయించవచ్చు. దిల్లీలో నివాసాలు లేని ఎలైట్ షూటర్లకు ఈ నిర్ణయం అతి పెద్ద ఊరట. ఒలింపిక్స్ కోసం సిద్ధమవడానికి ఇది మాకు భరోసానిస్తుంది" అని సంతోషం వ్యక్తం చేశారు.
రైల్వే మంత్రిత్వ శాఖ
పౌర సరఫరా వ్యవస్థలో  ఆహార ధాన్యాల లభ్యత తగినంతగా ఉండేలా చూసేందుకు గత సంవత్సరం కంటే రెట్టింపుగా ఆహార ధాన్యాల రవాణాను చేపట్టిన భారతీయ రైల్వే
- లాక్డౌన్ అమలులో ఉన్న మార్చి25 నుండి ఏప్రిల్ 17 వరకు 1500 కి పైగా ర్యాక్లలో 4.2 మిలియన్ టన్నులకు పైగా ఆహార ధాన్యాల సరఫరా
- గత ఏడాది ఇదే సమయంలో 2.31 మిలియన్ టన్నుల ఆహార ధాన్యాల రవాణా
- ఆహార ధాన్యాలు వంటి వివిధ వ్యవసాయ ఉత్పత్తులను సకాలంలో సమీకరించి వాటి సరఫరా
నిరంతరాయంగా సాగేందుకు గాను అన్ని ప్రయత్నాలు చేస్తున్న భారతీయ రైల్వే
కోవిడ్-19 మహమ్మారి వ్యాప్తి కారణంగా దేశ వ్యాప్తంగా లాక్డౌన్ నెలకొన్న ప్రస్తుత తరుణంలో ప్రజలకు ఆహార ధాన్యాలు వంటి నిత్యవసర వస్తువుల లభ్యత నిరాటంకంగా సాగేందుకు గాను భారతీయ రైల్వే తన సరుకు రవాణా సేవల ద్వారా పూర్తి ప్రయత్నాలను కొనసాగిస్తోంది. దేశ వ్యాప్తంగా ప్రజలకు తగు విధంగా ఆహార ధాన్యాలు అందుబాటులో ఉండేలా చూసే ప్రయత్నంలో భాగంగా భారతీయ రైల్వే శుక్రవారం ఒక్క రోజే  83 ర్యాకులలో దాదాపు 3601 వ్యాగన్లలో ఆహార ధాన్యాలను లోడ్ చేసింది . గత నెల మార్చి 25 నుండి ఈ నెల 17 ఏప్రిల్ వరకు అంటే లాక్డౌన్ అమలులో ఉన్న కాలంలో భారతీ రైల్వే 1500కి పైగా ర్యాకులలో 4.2 మిలియన్ టన్నుల ఆహార ధాన్యాలు లోడ్ చేసి రవాణా చేసింది. కోవిడ్-19 వైరస్ వ్యాప్తి నేపథ్యంలో ఆహార ధాన్యాలు వంటి వివిధ వ్యవసాయ ఉత్పత్తులను సకాలంలో సమీకరించి తగు విధంగా సరఫరా చేసేందుకు గాను భారతీయ రైల్వే పలు ప్రయత్నాలు చేస్తోంది. లాక్డౌన్ అమలులో ఉన్న ప్రస్తుత తరణంలో సైతం అత్యవసర వస్తువుల లోడింగ్, రవాణా మరియు అన్లోడ్ పూర్తి స్థాయిలో చేపడుతోంది.
(వివిధ శాఖలతో సౌజన్యంతో ముందుకు..
ఆహార ధాన్యాల రవాణా కోసం వ్యవసాయ మంత్రిత్వ శాఖతో భారతీయ రైల్వే సన్నిహిత అనుబంధాన్ని కొనసాగిస్తూ ముందుకు సాగుతోంది. పప్పు ధాన్యాలను పెద్ద మొత్తంలో రవాణా చేసేందుకు గాను కాన్కార్ సంస్థ ఎన్ఏఎఫ్ఈడీతో కలిసి పనిచేస్తోంది. త్వరగా పాడైపోయేందుకు ఆస్కారం ఉన్న పండ్లు, కూరగాయలు, పాలు, పాల ఉత్పత్తులతో సహా వ్యవసాయానికి కావాల్సిన విత్తనాలను సరఫరా నిమిత్తం లాక్డౌన్ మొదలైనప్పటి నుంచి భారతీయ రైల్వే పార్శిల్ ప్రత్యేక రైళ్ల కోసం 65 మార్గాలను గుర్తించింది.
66 మార్గాలు నోటిపై చేసి టైమ్ టేబుల్ రైలు సేవలు..
ఏప్రిల్ 17 వరకు 66 మార్గాలను నోటిఫై చేసింది. ఆయా మార్గాల్లో భారతీయ రైల్వేకు చెందిన టైమ్టేబుల్ రైళ్లు నడుస్తున్నాయి. దేశంలోని ఏ ప్రాంతంతో కూడా అనుసంధానత లోపించకుండా చేసేందుకు గాను డిమాండ్ తక్కువగా ఉన్న వివిధ మార్గాలలో కూడా భారతీయ రైల్వే రైళ్లను నడుపుతోంది. సరుకుల రవాణా క్లియరెన్స్లు గరిష్ఠంగా ఉండేలా చూసేందుకు గాను అన్ని సాధ్యమయ్యే ప్రదేశాలలో రైళ్లను నిలిపే విధంగా భారతీయ రైల్వే సకల చర్యలు చేపడుతోంది.
కార్మిక, ఉపాధికల్పన మంత్రిత్వ శాఖ
ఉద్యోగుల భవిష్య నిధి పథకం
ఉద్యోగుల భవిష్యనిధి మరియు ఇతర నిబంధనల  చట్టం, 1952 కింద రూపొందించబడిన మూడు పథకాల్లో ఉద్యోగుల భవిష్య నిధి  పథకం, 1952 ఒకటి. ఈపీఎఫ్ పరిధిలోకి వచ్చే ఉద్యోగులకు సామాజిక భద్రత కల్పించడం లక్ష్యంగా పథకం జరుగుతోంది. ఈపీఎఫ్ పరిధిలోకి వచ్చే సంస్థలో పనిచేస్తూ నెలకు 15,000 రూపాయల వరకు వేతనం పొందుతున్న ప్రతి ఒక్క ఉద్యోగి ఈపీఎఫ్ లో చేరాల్సి ఉంటుంది. ప్రాథమిక వేతనాలు, కరువు భత్యం మరియు రిటైనింగ్ అలవెన్స్ ఏదైనా ఉంటే దానిని కలుపుకుని వేతనంలో 12% మొత్తాన్ని ఈపీఎఫ్ లో జమ చేయాల్సి ఉంటుంది. యజమాని కూడా 12% వేతనాన్నితన వాటాగా జమ చేయాల్సి ఉంటుంది. కేంద్ర ప్రభుత్వం, యజమానులు, ఉద్యోగులు రాష్ట్ర ప్రభుత్వాల ప్రతినిధులు సభ్యులుగా ఉండే ట్రస్టీల బోర్డుఉద్యోగుల భవిష్య నిధిని నిర్వహిస్తుంది. నిర్వహించబడుతుంది.
పథకం నిబంధనల ప్రకారం ఈపీఎఫ్ సభ్యత్వం కలిగిన ప్రతి ఉద్యోగి ఉపసంహరణ, వివిధ ప్రయోజనాల కోసం  అడ్వాన్స్ల ప్రయోజనం పొందేందుకు అర్హత కలిగి ఉంటారు. ప్రతి సంవత్సరం అతని/ఆమె తాము చెల్లించిన మొత్తంపై వడ్డీ పొందుతారు.
రాష్ట్రం/కేంద్రపాలిత ప్రాంతం వారీగా  ఉద్యోగుల వివరాలు  అనుబంధంలో అందించడం జరిగింది.
ఈపీఎఫ్ పథకం, 1952 లో చేరడానికి వేతన పరిమితి ఎప్పటికప్పుడు సవరించబడుతుంది. 01.09.2014 నుంచి పరిమితి నెలకు రూ.15000/-గా ఉంది.
ఈపీఎఫ్ పథకం 1952లోని పేరా 72 ప్రకారం, కొన్ని ఖాతాలు అమలులో లేని ఖాతాలుగా వర్గీకరించబడ్డాయి. అయితే, అటువంటి పని చేయని ఖాతాలన్నింటికీ ఖచ్చితమైన హక్కుదారులు ఉంటారు. 31.03.2022 నాటికి అమలులో లేని ఖాతాల్లో మొత్తం రూ. 4962.70 కోట్లు నిల్వలు ఉన్నాయి.
అనుబంధం
లోక్సభలో 24.07.2023న డాక్టర్ సంఘమిత్ర మౌర్య, శ్రీ సంజయ్ జాదవ్, శ్రీమతి కేశరీ దేవి పటేల్ ' ఈపీఎఫ్ పథకం'పై నక్షత్రం లేని ప్రశ్న నం. 586కి ఇచ్చిన సమాధానం పార్ట్లు  &  లకు సంబంధించిన వివరాలు అనుబంధంలో పొందుపరచబడ్డాయి.
|
|
రాష్ట్రం/కేంద్రపాలిత ప్రాంతం వారీగా  ఈపీఎఫ్ లో రెగ్యులర్ ప్రాతిపదికన విరాళాలు అందజేస్తున్న ఉద్యోగుల వివరాలు 
|
|
క్ర.సం. నం.
|
|
రాష్ట్రం/కేంద్రపాలిత ప్రాంతం
|
|
ఉద్యోగులు
|
|
1
|
|
అండమాన్ మరియు నికోబార్ దీవులు
|
|
20240
|
|
2
|
|
ఆంధ్రప్రదేశ్
|
|
1500966
|
|
3
|
|
అరుణాచల్ ప్రదేశ్
|
|
11642
|
|
4
|
|
అస్సాం
|
|
361954
|
|
5
|
|
బీహార్
|
|
1163720
|
|
6
|
|
చండీగఢ్
|
|
594835
|
|
7
|
|
ఛత్తీస్గఢ్
|
|
656683
|
|
8
|
|
దాద్రా , నగర్ హవేలి
|
|
165025
|
|
9
|
|
డామన్ మరియు డయ్యూ
|
|
109811
|
|
10
|
|
ఢిల్లీ
|
|
4007063
|
|
11
|
|
గోవా
|
|
250279
|
|
12
|
|
గుజరాత్
|
|
4187709
|
|
13
|
|
హర్యానా
|
|
3617407
|
|
14
|
|
హిమాచల్ ప్రదేశ్
|
|
435518
|
|
15
|
|
జమ్మూ, కాశ్మీర్
|
|
194754
|
|
16
|
|
జార్ఖండ్
|
|
690022
|
|
17
|
|
కర్ణాటక
|
|
7537917
|
|
18
|
|
కేరళ
|
|
1249560
|
|
19
|
|
లడఖ్
|
|
2356
|
|
20
|
|
లక్షదీవులు
|
|
40
|
|
21
|
|
మధ్యప్రదేశ్
|
|
1453179
|
|
22
|
|
మహారాష్ట్ర
|
|
13431905
రత్నగిరి  & సింధుదుర్గ్ 
|
|
23
|
|
మణిపూర్
|
|
16924
|
|
24
|
|
మేఘాలయ
|
|
41049
|
|
25
|
|
మిజోరం
|
|
4234
|
|
26
|
|
నాగాలాండ్
|
|
11224
|
|
27
|
|
ఒడిశా
|
|
1091497
|
|
28
|
|
పుదుచ్చేరి
|
|
132719
|
|
29
|
|
పంజాబ్
|
|
851871
|
|
30
|
|
రాజస్థాన్
|
|
1725304
|
|
31
|
|
సిక్కిం
|
|
30711
|
|
32
|
|
తమిళనాడు
|
|
6530368
|
|
33
|
|
తెలంగాణ
|
|
3966619
|
|
34
|
|
త్రిపుర
|
|
33572
|
|
35
|
|
ఉత్తర ప్రదేశ్
|
|
3145415
బదౌన్, ప్రయాగ్రాజ్
|
|
36
|
|
ఉత్తరాఖండ్
|
|
734969
|
|
37
|
|
పశ్చిమ బెంగాల్
|
|
3264085
|
|
|
|
మొత్తం
|
|
63223146
ఈ సమాచారాన్ని కేంద్ర కార్మిక మరియు ఉపాధి శాఖ సహాయ మంత్రి శ్రీ. లోక్సభలో రామేశ్వర్ లిఖితపూర్వక సమాధానంలో అందజేశారు.
రైల్వే మంత్రిత్వ శాఖ
దేశవ్యాప్తంగా బుధవారం 2020, జూన్ 3వ తేదీ 9-00 గంటల వరకు భారతీయ రైల్వేలు 4197 'శ్రామిక్ స్పెషల్' రైళ్లను నడిపాయి. మే 1వ తేదీ నుంచి ఇప్పటి వరకు 'శ్రామిక్ స్పెషల్' రైళ్ల ద్వారా 58 లక్షల మంది ప్రయాణీకులను వారి సొంత రాష్ట్రాలకు చేరవేశాయి.
ఒక్క మే నెలలోనే 50 లక్షల మందికి పైగా ప్రయాణీకులను తీసుకెళ్లడం జరిగింది.
శ్రామిక్ స్పెషల్ రైళ్లతో పాటు రైల్వేలు మే 12వ తేదీ నుంచి 15 జతల ప్రత్యేక రాజధాని రైళ్లను మరియు 2020 జూన్ 1వ తేదీ నుంచి 100 జతల ప్రత్యేక మెయిల్/ఎక్స్ ప్రెస్ రైళ్లను నడుపుతున్నారు.
వివిధ ప్రాంతాలలో చిక్కుకుపోయిన వలస కార్మికులు, యాత్రికులు, పర్యాటకులు, విద్యార్థులు, ఇతరులను ప్రత్యేక రైళ్ల ద్వారా గమ్య స్థానాలకు చేరవేయడానికి కేంద్ర హోమ్ మంత్రిత్వ శాఖ ఉత్తర్వుల దరిమిలా భారతీయ రైల్వేలు 2020, మే 1వ తేదీ నుంచి 'శ్రామిక్ స్పెషల్' రైళ్లను నడుపుతున్నాయి.
దేశవ్యాప్తంగా వివిధ రాష్ట్రాల నుంచి 2020, జూన్ 3వ తేదీ వరకు భారతీయ రైల్వేలు 4197 'శ్రామిక్ స్పెషల్' రైళ్లను నడిపాయి. ఈ రోజు బుధవారం ఉదయం 9-00 గంటల వరకు 81 రైళ్లు గమ్యస్థానాలకు చేరేందుకు పరుగులు తీస్తున్నాయి. ఇప్పటి వరకు 34 రోజుల్లో 'శ్రామిక్ స్పెషల్' రైళ్ల ద్వారా 58 లక్షల మంది ప్రయాణీకులను వారి సొంత రాష్ట్రాలకు చేరవేశారు.
ఈ 4197 రైళ్లు వివిధ రాష్ట్రాల నుంచి మొదలయ్యాయి. ఎక్కువ రైళ్లు బయలుదేరడంలో అగ్రభాగాన ఉన్న ఐదు రాష్ట్రాలు: గుజరాత్ , మహారాష్ట్ర , పంజాబ్ , ఉత్తరప్రదేశ్  మరియు బీహార్ .
ఈ 'శ్రామిక్ స్పెషల్' రైళ్లు దేశవ్యాప్తంగా వివిధ రాష్ట్రాలలో ఉన్న తమ గమ్య స్థానాలకు చేరుకొని నిలిచిపోయాయి. ఎక్కువ రైళ్లు చేరుకోవడంలో అగ్రభాగాన ఉన్న ఐదు రాష్ట్రాలు: ఉత్తరప్రదేశ్ , బీహార్ , ఝార్ఖండ్ , ఒడిశా , పశ్చిమ బెంగాల్  .
ఇప్పుడు నడుస్తున్న రైళ్లలో ఎలాంటి రద్దీ ఉండటం లేదనే విషయాన్ని గమనించాలి.
శ్రామిక్ స్పెషల్ రైళ్లతో పాటు రైల్వేలు న్యూ ఢిల్లీని దేశంలోని ఇతర నగరాలకు కలుపుతూ 15 జతల రాజధాని వంటి ప్రత్యేక రైళ్లను నడుపుతున్నారు. మరియు జూన్ 1వ తేదీ నుంచి టైం టేబుల్ ప్రకారం 200 రైళ్లను నడుపుతున్నారు.
ప్రధాన మంత్రి కార్యాలయం
మునిసిపల్ ఘన వ్యర్థాల ఆధారిత గోబర్ -ధన్ ప్లాంట్ను ఫిబ్రవరి 19న ఇండోర్ లో ప్రారంభించనున్న ప్రధానమంత్రి
చెత్తరహిత నగరాలకు సంబంధించి ప్రధానమంత్రి దార్శనికతకు అనుగుణంగా ఉంది.
వ్యర్థాలనుంచి సంపద, చక్రీయ ఆర్థికత సూత్రాలను బయో- సిఎన్జి ప్లాంట్ ఉదాహరణగా నిలుస్తుంది.
రోజుకు 550 టన్నుల ఆర్గానిక్ వ్యర్థాలను వేరు చేసే సామర్ధ్యం ఈ ప్లాంటుకు ఉంది.
ఇది రోజుకు 17,000 కెజీల సిఎన్జిని , రోఉకు 100 టన్నుల ఆర్గానిక్ కంపోస్టును ఉత్పత్తి చేస్తుంది.
ప్రధానమంత్రి శ్రీ నరేంద్రమోదీ గోబర్ -ధన్  ప్లాంటును ఫిబ్రవరి 19 మధ్యాహ్నం 1 గంటకు వీడియో కాన్ఫరెన్సు ద్వారా ప్రారంభిస్తారు.
చెత్త రహిత నగరాలను తీర్చిదిద్దే దార్శనికతలో భాగంగా ,
ప్రధానమంత్రి శ్రీ నరేంద్ర మోదీ ఇటీవల స్వచ్ఛభారత్ మిషన్ అర్బన్ 2.0 ను ప్రారంభించారు.
వనరుల పునరుద్ధరణను పెంపొందించడం కోసం "వృధా నుండి సంపదష , చక్రీయ ఆర్థిక వ్యవస్థ" అనే విస్తృత సూత్రాల కింద ఈ మిషన్ ను అమలు చేస్తారు- ఈ రెండూ ఇండోర్ బయో- సిఎన్ జి ప్లాంట్లో ఉదాహరణగా నిలుస్తాయి.ఈ ప్లాంట్లో రోజుకు 550 టన్నుల తడి సేంద్రీయ వ్యర్థాలను శుద్ధి చేసే సామర్థ్యం ఉంది. ఇది రోజుకు 17,000 కిలోల సిఎన్జిని , రోజుకు 100 టన్నుల సేంద్రీయ ఎరువును ఉత్పత్తి చేస్తుందని అంచనా. ఈ ప్లాంట్ జీరో ల్యాండ్ఫిల్ నమూనాపై ఆధారపడినది. దీని నుంచి ఇతర వ్యర్థాలు ఉత్పత్తి కావు. దీనికి తోడు ఈ, ప్రాజెక్ట్ బహుళ విధ పర్యావరణ ప్రయోజనాలను కలిగిఉంటుందని భావిస్తున్నారు, . గ్రీన్హౌస్ వాయు ఉద్గారాల తగ్గింపు, ఎరువుగా సేంద్రీయ కంపోస్ట్తో పాటు గ్రీన్ ఎనర్జీని అందించడం ఇందులో ముఖ్యమైనవి.
ఈ ప్రాజెక్ట్ అమలు కోసం ఒక స్పెషల్ పర్పస్ వెహికల్ ను ఇండోర్ మునిసిపల్ కార్పొరేషన్  ,ఇండో ఎన్విరో ఇంటిగ్రేటెడ్ సొల్యూషన్స్ లిమిటెడ్ లు ఏర్పాటు చేశాయి. దీనిని పబ్లిక్ ప్రైవేట్ భాగస్వామ్య నమూనాలో ఏర్పాటు చేశారు. 150 కోట్ల రూపాయలతో 100 శాతం మూలధన పెట్టుబడితో ఇది ఏర్పాటైంది. . ఈ ప్లాంట్ లో ఉత్పత్తి అయిన సిఎన్ జిలో కనీసం 50 శాతాన్ని ఇండోర్ మునిసిపల్ కార్పోరేషన్ కొనుగోలు చేస్తుంది . అలాగే తొట్టతొలి చర్యగా సిఎన్జితో 250 సిటీ బస్సులను నడుపుతుంది. మిగిలిన సిఎన్జిని బహిరంగ మార్కెట్లో విక్రయిస్తుంది.సేంద్రీయ కంపోస్ట్ను వ్యవసాయ ,ఉద్యానవన అవసరాల కోసం రసాయన ఎరువుల స్థానంలో ఉపయోగించడానికి వీలు కలుగుతుంది.
(